Държавен вестник, бр. 64, 2000 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  64
2. името, съответно фирмата на лицензира-
ното лице, регистрационни и адресни данни;
3. услугите, които ще се извършват—универ-
салната пощенска услуга като цяло или отдел-
ни части от нея;
4. срока на действие на лицензията.
(2) Под регистрационния номер по ал. 1, т. 1
се вписват всички настъпили впоследствие про-
мени на данните по ал. 1, както и срокът:
1. за временно спиране на лицензията;
2. през който след отнемане на лицензията
лицето не може да кандидатства за нова лицензия.
(3) Регистърът по ал. 1 е публичен.
Чл. 51. Министерството на транспорта и
съобщенията публикува във ведомствения си
бюлетин издадените, прехвърлените, прекрате-
ните и отнетите лицензии.
Чл. 52. Индивидуалната лицензия за универ-
сална пощенска услуга е със срок до 20 години.
Срокът може да бъде удължен по съгласие на
страните до 35 години.
Раздел II
Съдържание на индивидуални лицензии
Чл. 53. Индивидуалната лицензия за  универ-
сална пощенска услуга съдържа изисквания за:
1. извършване на универсалната пощенска
услуга или на части от нея и гарантиране на
равнопоставеност на всички потребители при
публично известни условия;
2. осигуряване на достатъчна гъстота на
местата за достъп до пощенската мрежа, като
се отчитат нуждите на потребителите;
3. изпълнение на нормативите за качество
на услугата;
4. осигуряване на пощенска безопасност,
отнасяща се до охраната и опазването на по-
щенските пратки, паричните средства, персо-
нала и тайната на кореспонденцията, както и за
създаване на условия за наблюдение и контрол
от компетентните органи;
5. опазване на околната среда при изпълне-
ние на дейността;
6. разработване на общи условия на догово-
ра с потребителите на пощенски услуги и за
съгласуването им с министъра на транспорта и
съобщенията;
7. представяне цените на услугите за инфор-
мация на лицензиращия преди датата на тяхно-
то прилагане;
8. предоставяне на информация на потре-
бителите по подходящ начин относно работно-
то време, техническите изисквания за пратки-
те, забранените предмети за поставяне в прат-
ките и цените на услугите;
9. размера, реда и начина за заплащане на
определените в лицензията лицензионни такси;
10. предоставяне на информация на лицензи-
ращия във връзка с изпълнението на лицензията;
11. незабавно уведомяване на лицензиращия
в случаи на обявяване на лицензирания в не-
платежоспособност, несъстоятелност или за-
почване процедура по ликвидация;
12. взаимно свързване на пощенски мрежи
на други оператори на универсални пощенски
услуги по договаряне;
13. изпълнение на задачи или ограничения
за извършване на пощенски услуги при извън-
редни обстоятелства по чл. 12;
14. изменения, допълнения, временно спи-
ране или прекратяване на лицензията при на-
стъпване на предвидените в закона случаи;
15. отнемане на лицензията в случаите, пред-
видени в закона;
16. допускане на контрол от страна на ли-
цензиращия по изпълнение на лицензията;
17. санкции и ред за прилагането им.
Чл. 54. В лицензията на основния пощенски
оператор се вписват допълнителни и специал-
ни изисквания за:
1. задължително водене на отделна счетовод-
на отчетност за универсалната пощенска услуга,
за неуниверсалните пощенски услуги и за другите
услуги и дейности, ред за доказване на дефицита
от извършване на универсалната пощенска услу-
га при икономически неизгодни условия;
2. определяне на обхвата и срока на резерви-
рания сектор от пощенски услуги съгласно § 6
от преходните и заключителните разпоредби,
както и на произтичащите от това задължения;
3. ред за определяне и съгласуване цените на
услугите, включени в универсалната пощенска
услуга;
4. използване на пощенски марки за пред-
плащане на определени услуги от универсална-
та пощенска услуга;
5. освобождаване от заплащане цената на
услуги в предвидените от закона случаи;
6. изпълнение на актовете на Всемирния
пощенски съюз;
7. осигуряване на отпечатването и продаж-
бата на пощенски марки;
8. продажба и приемане на международни
купон-отговори;
9. ползване на датни клейма и отпечатъци
съгласно чл. 77.
Раздел III
Изменения, допълнения, спиране и прекратя-
ване на индивидуални лицензии
Чл. 55. (1) Изменения, допълнения, времен-
но спиране или предсрочно прекратяване на
лицензиите могат да бъдат извършени едно-
странно от министъра на транспорта и съобще-
нията с мотивирана заповед след писмено уве-
домление, когато това се налага поради:
1. непреодолима сила;
2. причини, свързани с националната сигур-
ност и отбраната на страната в резултат на осъ-
ществяваната дейност по лицензията;
3. извънредни обстоятелства по смисъла на
чл. 12;
4. промени във вътрешното законодателст-
во и решения на Всемирния пощенски съюз и
на европейските пощенски организации, прие-
ти от Република България.